ДО                                        

ОБЩИНСКИ СЪВЕТ

ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД – кмет на Община Крумовград
           Относно: Съгласие за придобиване в собственост на Община Крумовград на недвижими имоти – държавна собственост, находящи се в с. Джанка, община Крумовград, по реда на чл. 54 от Закона за държавната собственост.
ДАМИ И ГОСПОДА ОБЩИНСКИ СЪВЕТНИЦИ,

Община Крумовград е възложител на инвестиционен проект за обект: „Водоснабдяване на с. Джанка, община Крумовград“. Общинският обект е  определен за обект с първостепенно значение и е включван в съответния раздел на  Годишната програмата за управление и разпореждане с общинско имущество в община Крумовград за 2024 г., 2025 г. и 2026 г.

За изпълнение на обекта с Решение № 351 от протокол № 18 от 25.06.2025 г. на Общински съвет – Крумовград е одобрен Подробен устройствен план (ПУП) – Парцеларен план (ПП) за обект: „Водоснабдяване на махалите „Кълвач“, „Косовци“, „Рътлина“ и „Ряпа“ на с. Джанка, община Крумовград“ и същият е влязъл в сила. Съгласно влезлия в сила ПУП се предвижда да бъдат изградени водопроводна мрежа и водостопански съоръжения, като съоръженията попадат в два поземлени имоти в горска територия – държавна собственост, и в тази връзка е променено предназначението им. 
На основание чл. 73, ал. 5 от ЗГ е променено предназначението на следните имоти – държавна собственост:

- поземлен имот с идентификатор 20732.24.178 по КККР на с. Джанка, община Крумовград, област Кърджали, одобрени със Заповед № РД-18-379 от 20.09.2017 г. на изпълнителния директор на АГКК, местност „Кашак“, с площ от 509 кв.м., трайно предназначение на територията: горска, начин на трайно ползване: за водностопанско, хидромелиоративно съоръжение – предназначен за изграждане на помпена станция (ПС);
- поземлен имот с идентификатор 20732.19.505 по КККР на с. Джанка, община Крумовград, област Кърджали, одобрени със Заповед № РД-18-379 от 20.09.2017 г. на изпълнителния директор на АГКК, местност „Аша юрен“, с площ от 225 кв.м., трайно предназначение на територията: горска, начин на трайно ползване: за водностопанско, хидромелиоративно съоръжение – предназначен за изграждане на напорен резервоар (НР).
Във връзка с разпоредбата на § 5, т. 73 от Допълнителните разпоредби на Закона за устройство на територията и чл. 73, ал. 5 от Закона за горите, обектите изградени в горецитираните имоти следва да бъдат обявени за публична общинска собственост, по реда на Закона за общинската собственост. С прилагането на чл. 73, ал. 5 от ЗГ, Община Крумовград не придобива собствеността върху поземлените имоти, които остават държавна собственост, в управление на Министерство на земеделието и храните. Предаването на площта може да стане след уреждане на собствеността върху имотите по съответния ред.

За да бъде реализирано инвестиционното намерение на Община Крумовград, е необходимо описаните недвижими имоти да бъдат прехвърлени в собственост на Община Крумовград по реда на чл. 54 от Закона за държавната собственост (ЗДС).
В чл. 54 от ЗДС е предвидена възможността имоти – държавна собственост да бъдат безвъзмездно прехвърлени в собственост на общините за изпълнение на техните функции или за трайно задоволяване на обществени потребности от местно значение при съобразяване на законодателството и правилата в областта на държавните помощи, с решение на Министерския съвет по предложение на министъра на регионалното развитие и благоустройството. Договорът за безвъзмездното прехвърляне се сключва с областния управител и се вписва в службата по вписванията. Исканията за безвъзмездно прехвърляне се правят чрез областния управител, който дава мотивирано становище.

За да може да стартира процедурата по чл. 54 ЗДС е необходимо Общински съвет – Крумовград  да даде своето съгласие за инициирането ѝ.

Обектът е включен в Програмата за управление и разпореждане с имоти – общинска собственост  в община Крумовград за 2026 год. – в раздел VI. „Обекти от първостепенно значение по чл. 8, ал. 9, т. 6 от Закона за общинската собственост“, с Решение № 487 от  протокол № 26 от 27.02.2026 г. на Общински съвет Крумовград.
Предвид  гореизложеното и на основание чл. 21, ал. 1, т. 8  от Закона за местното самоуправление и местната администрация, чл. 34, ал. 1, предложение трето от Закона за общинската собственост и чл. 7, т. 2 от Наредбата за реда за придобиване, управление и разпореждане с общинско имущество в община Крумовград на Общински съвет - Крумовград, предлагам Общинския съвет да вземе следното

Р Е Ш Е Н И Е :

I. ДАВА СЪГЛАСИЕ да бъде инициирана и проведена процедура, съгласно изискванията на чл. 54 от Закона за държавната собственост за безвъзмездно прехвърляне в полза на Община Крумовград на правото на собственост върху имоти – държавна собственост, представляващи: 
- поземлен имот с идентификатор 20732.24.178 по КККР на с. Джанка, община Крумовград, област Кърджали, одобрени със Заповед № РД-18-379 от 20.09.2017 г. на изпълнителния директор на АГКК, местност „Кашак“, с площ от 509 кв.м., трайно предназначение на територията: горска, начин на трайно ползване: за водностопанско, хидромелиоративно съоръжение – предназначен за изграждане на помпена станция (ПС);

- поземлен имот с идентификатор 20732.19.505 по КККР на с. Джанка, община Крумовград, област Кърджали, одобрени със Заповед № РД-18-379 от 20.09.2017 г. на изпълнителния директор на АГКК, местност „Аша юрен“, с площ от 225 кв.м., трайно предназначение на територията: горска, начин на трайно ползване: за водностопанско, хидромелиоративно съоръжение – предназначен за изграждане на напорен резервоар (НР), съгласно Подробен устройствен план (ПУП) – Парцеларен план (ПП) за обект: „Водоснабдяване на махалите „Кълвач“, „Косовци“, „Рътлина“ и „Ряпа“ на с. Джанка, община Крумовград“.
II. ВЪЗЛАГА на кмета на Община Крумовград да извърши всички необходими действия по провеждане на процедурата съгласно чл. 54 от ЗДС.

ВНЕСЪЛ:..……/П/…..…….…

СЕБИХАН МЕХМЕД


Кмет на Община Крумовград

Изготвил: А. Хаджъисмаил – директор на дирекция „ОСИ“:………/П/…………
Съгласували: В. Пехливанова, директор на дирекция „НОП“:………/П/……………
инж. А. Хаджимехмед, зам.-кмет на Община Крумовград:………/П/….……....
